Ѡбраща́тися у́бѡ подоба́етъ съ благи́мъ получе́ніемъ, є́же глаго́лется, дх҃омъ къ са́магѡ єди́нагѡ ѡбрѣ́тенію и ра́зуму: ѿѻну́ду же всѣ́хъ нача̂ла, и идѣ́же всѣ́хъ концы̀, и вся́кѡ сама̀ ѡ себѣ̀ бж҃е́ственныя любвѐ две́рь на́мъ благода́тію хрс̑то́вою ѿверза́ется, и вни́демъ въ поко́й гдс̑а на́шегѡ въ весе́ліи и ра́дованіи мно́зѣ, и сла́дость тогѡ̀ єди́нагѡ позна́емъ, и бж҃е́ственна наслажде́нія во иску́сѣ бу́демъ, єди́но и са́ми бы́вше, а не на мнѡ́га раздира́ющеся, илѝ раздѣля́ющеся, по сп҃си́теля ко ѻц҃у̀ моле́нію, да бу́дутъ, глаго́лющагѡ, єди́но, я́коже и мы̀ єди́но єсмы̀